stanford-oval/wikipedia huggingface dataset:
Blair Underwood
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 1985 | Krush Groove | Russell Walker |  |
| 1988 | Mickey's 60th Birthday | Jonathan Rollins |  |
| 1989 | The Cover Girl and the Cop | Horace Bouchet |  |
| 1990 | Murder in Mississippi | James Chaney |  |
| 1990 | Kuuma aalto | Robert Richardson |  |
| 1992 | The Second Coming | Jesus | Lyhytelokuva |
| 1993 | Posse | Carver |  |
| 1993 | Father & Son: Dangerous Relations | Jared Williams |  |
| 1995 | Oikeuden puolustaja | Bobby Earl |  |
| 1996 | Soul of the Game | Jackie Robinson |  |
| 1996 | Petetty | Lieutenant C. Hodges |  |
| 1996 | Set It Off | Keith Weston |  |
| 1997 | Gattaca | Geneticist |  |
| 1998 | Asunder | Chance Williams |  |
| 1998 | Deep Impact | Mark Simon |  |
| 1998 | Mama Flora's Family | Willie |  |
| 1999 | The Wishing Tree | Magic Man |  |
| 2000 | Kunniavelka | Lee |  |
| 2002 | Truth Be Told | Det. Harris |  |
| 2002 | Summer G | Chip Hightower |  |
| 2002 | Full Frontal | Nicholas/Calvin |  |
| 2003 | Malibu's Most Wanted | Tom Gibbons |  |
| 2004 | Fronterz |  |  |
| 2004 | Do Geese See God? | Man |  |
| 2005 | Straight Out of Compton 2 | Hen |  |
| 2005 | Golden Blaze, TheThe Golden Blaze | Gregory Fletcher/The Golden Blaze |  |
| 2006 | Something New | Mark Harper |  |
| 2006 | Madea's Family Reunion | Carlos |  |
| 2006 | Covert One – Operaatio Haades | Palmer Addison |  |
| 2007 | Operation Homecoming | Äänirooli |  |
| 2007 | The Hit | Hen |  |
| 2009 | The Bridge to Nowhere | – | Ohjaaja |
| 2011 | The Art of Getting By | Bill Martinson |  |
| 2011 | I Will Follow | Evan |  |
| 2012 | Woman Thou Art Loosed: On the 7th Day | David Ames |  |
| 2014 | The Trip to Bountiful | Ludie Watts |  |
| 2018 | Juanita |  |  |
Filmografia > Televisio

| Vuosi | Ohjelma | Rooli | Muuta |
| --- | --- | --- | --- |
| 1985 | Ritari Ässä | Potts | Jakso: "Knight of the Juggernaut: Part 1" |
| 1985 | Bill Cosby Show | Robert | Jakso: "Jitterbug Break" |
| 1985 | Bill Cosby Show | Mark | Jakso: "Theo and the Other Woman" |
| 1985–1986 | One Life to Live | Bobby Blue |  |
| 1986–1987 | Downtown | Terry Corsaro | 14 jaksoa |
| 1987 | Scarecrow and Mrs. King | Stillman | Jakso: "All That Glitters" |
| 1987 | 21 Jump Street | Reginald Brooks | Jakso: "Gotta Finish the Riff" |
| 1987–1994 | L.A. Law | Jonathan Rollins | 149 jaksoa |
| 1991 | Kreisi College | Zelmer Collier | Jakso: "War and Peace" |
| 1996–1997 | High Incident | Officer Michael Rhoades | 22 jaksoa |
| 2000 | Enkelten kaupunki | Dr. Ben Turner | 24 jaksoa |
| 2003–2004 | Sinkkuelämää | Dr. Robert Leeds | 5 jaksoa |
| 2004–2005 | Fatherhood | Dr. Arthur Bindlebeep | 24 jaksoa |
| 2004–2005 | LAX | Roger De Souza | 13 jaksoa |
| 2006–2010 | Edessä uusi elämä | Mr. Harris | 9 jaksoa |
| 2007 | Kova laki: Erikoisyksikkö | Miles Sennett | Jakso: "Burned" |
| 2007–2009 | Dirty Sexy Money | Simon Elder | 20 jaksoa |
| 2008 | Terapiassa | Alex | 9 jaksoa |
| 2010–2011 | Event | Presidentti Elias Martinez | 22 jaksoa |
| 2012 | Superman of Tokyo | Superman of Tokyo (ääni) | 2 jaksoa |
| 2013 | DC Nation Shorts: Thunder and Lightning | Musta Salama (ääni) | 2 jaksoa |
| 2013 | Ironside | Robert Ironside | 9 jaksoa |
| 2015–2016 | S.H.I.E.L.D. Agentit | Andrew Garner | 10 jaksoa |
| 2016– | Leijonakaarti | Makuu (ääni) | 9 jaksoa |
| 2016 | Good Wife | Harry Dargis | Jakso: "Shoot" |
| 2016– | Quantico | Owen Hall | 22 jaksoa |
Filmografia > Videopelit

The Legend of Spyro: Dawn of the Dragon (2008) – Hunter
Aiheesta muualla

Wikimedia Commonsissa on kuvia tai muita tiedostoja aiheesta .
Blair Underwood Internet Movie Databasessa. (englanniksi)
Blair Underwood Elonetissä.
Antanas Kavaliauskas

| Antanas Kavaliauskas |
| --- | --- |
 Kavaliauskas vuonna 2014.
Henkilötiedot
Koko nimi:  Antanas Kavaliauskas
Syntynyt: 19. syyskuuta 1984 (ikä 40) Vilna, Liettuan SNT, Neuvostoliitto
Kansalaisuus:   Liettua
Koripalloilija
Pelipaikka:  Sentteri / Iso laitahyökkääjä
Pituus:  209 cm
Paino:  113 kg
Pelaajaura
Yliopistojoukkueet
2005–2007:  Texas A&M University
Seurajoukkueet
2007–2008 2008–2009 2009–2010 2010–2011 2011–2013 2013–2014 2014–:  Panionios BC Kavala BC Juvecaserta Basket Veroli Basket BK VEF Rīga Bilbao Basket BC Lietuvos Rytas
Maajoukkueet
:   Liettua
Aiheesta muualla
FIBA
| Mitalit> Maa:   Liettua.Miesten koripallo.EM-kilpailut  | Mitalit> Maa:   Liettua.Miesten koripallo.EM-kilpailut  | Mitalit> Maa:   Liettua.Miesten koripallo.EM-kilpailut  | Maa:   Liettua> Miesten koripallo. |
| --- | --- | --- | --- |
|  Hopeaa | Ranska ym. 2015 |  |  |
Antanas Kavaliauskas (s. 19. syyskuuta 1984 Vilna, Liettuan SNT, Neuvostoliitto) on liettualainen koripalloilija.
Sentterinä tai isona laitahyökkääjänä pelaava Kavaliauskas on pelannut urallaan kotimaansa lisäksi Kreikassa, Italiassa ja Latviassa, jossa voitti maan mestaruuden.
Liettuan maajoukkueessa Kavaliauskas saavutti EM-hopeaa vuoden 2015 kilpailuista. Kesäolympialaisissa hän sijoittui Liettuan joukkueessa kahdeksanneksi Lontoossa 2012.
Aiheesta muualla

Kuvia tai muita tiedostoja aiheesta Antanas Kavaliauskas Wikimedia Commonsissa
Liettuan joukkue – Koripallon EM-kilpailut 2015
5 Kalnietis |
6 Gailius |
8 Mačiulis |
10 Seibutis |
11 Sabonis |
12 Kavaliauskas |
13 Jankūnas |
15 Javtokas |
17 Valančiūnas |
19 Kuzminskas |
21 Milaknis |
43 Lekavičius |
Valmentaja Kazlauskas
Antanas Mockus

Antanas Mockus vuonna 2012.
Aurelijus Rutenis Antanas Mockus Šivickas (s. 25. maaliskuuta 1952 Bogotá) on kolumbialainen matemaatikko, filosofi ja poliitikko.
Mockus on liettualaisten maahanmuuttajien poika. Hän opiskeli matematiikkaa Dijonissa Université de Bourgognessa, sekä filosofiaa Universidad Nacional de Colombiassa. Hän työskenteli tutkijana vuodesta 1975 vuoteen 1993, jolloin jätti asemansa rehtorina ja pyrki Bogotán pormestariksi. Tässä tehtävässä hän toimi kahteen otteeseen 1995–1997 ja 2001–2004. Hän jätti pormestarin aseman ennenaikaisesti vuonna 1997 asettuakseen ehdolle Noemí Sanínin varapresidentiksi seuraavan vuoden vaaleissa.
Mockus muodosti "Visionarios con Antanas" -puolueen vuoden 2006 vaaleihin, mutta se ei saanut yhtään paikkaa. Myös saman vuoden presidentinvaalissa hän jäi neljänneksi.
Syksyllä 2009 Mockus liittyi Partido Verden jäseneksi, joka asetti hänet ehdokkaaksi vuoden 2010 presidentinvaaliin. Viikkoa ennen vaaleja Mockus oli kyselyissä tasan entisen puolustusministeri Juan Manuel Santosin kanssa. Ensimmäisellä vaalikierroksella Mockus sai noin 22 prosenttia äänistä ja pääsi toiselle kierrokselle 47 prosenttia äänistä vieneen Santosin kanssa.
Toisella kierroksella 20. kesäkuuta Mockus sai 27,6 % äänistä, kun hänen kilpailijansa Santos voitti selvin luvuin saaden 69 % äänistä.
Mockusin edustaman puolueen nimi on Partido verde, sananmukaisesti Vihreä puolue, mutta toisin kuin eurooppalaiset vihreät puolueet, se ei pidä tärkeimpänä asianaan ympäristökysymyksiä vaan politiikan läpinäkyvyyttä.
Aiheesta muualla

Kuvia tai muita tiedostoja aiheesta Antanas Mockus Wikimedia Commonsissa
http://www.antanasmockus.com/
Anniina Äijänen

| Anniina Äijänen> Henkilötiedot |
| --- | --- |
Koko nimi:  Maria Anniina Äijänen
Syntynyt: 1. lokakuuta 1995 (ikä 29) Tampere, Suomi
Kansalaisuus:   Suomi
Koripalloilija
Pelipaikka:  Iso laitahyökkääjä / Sentteri
Pituus:  189 cm
Nyk. joukkue:   Universitario de Ferrol
Pelaajaura
Yliopistojoukkueet
2014–2018:  Xavierin yliopisto
Seurajoukkueet
2010–2012 2012–2013 2013–2014 2018–2019 2019–:  Tampereen Pyrintö BC Nokia Forssan Alku Sedis Bàsquet Universitario de Ferrol
Maajoukkueet
2013–:   Suomi
Ottelut (pisteet):  32 (97)
Maria Anniina Äijänen (s. 1. lokakuuta 1995 Tampere) on suomalainen koripalloilija. Isona laitahyökkääjänä tai sentterinä pelaava Äijänen on Tampereen Pyrinnön kasvatti. Hän on pelannut myös Suomen naisten maajoukkueessa.
Pelaajaura

Äijänen pelasi kasvattajaseurassaan Tampereen Pyrinnössä I-divisioonaa vuosina 2010–2012, kunnes siirtyi kesken kauden 2012–2013 SM-sarjassa pelanneeseen BC Nokiaan kovemman harjoitusvastuksen perässä. SM-sarjatasolla Äijäsen yhden ottelun piste-ennätys on 19. tammikuuta 2013 ToPo:a vastaan tehdyt 20 pistettä. Syksyllä 2013 Äijänen siirtyi Korisliiga-joukkue Forssan Alkuun.
Huhtikuussa 2014 Äijänen siirtyi Yhdysvaltoihin Xavierin yliopistoon, jossa aikaisemmin pelasivat muun muassa Taru Tuukkanen ja Reetta Piipari. Äijäsen ensimmäinen yliopistokausi päättyi WBI-kutsuturnauksen toiselle kierrokselle.
Neljän yliopistokauden jälkeen Äijänen siirtyi Espanjaan. Kaudella 2018–2019 hän edusti Sedis Bàsquetia, joka ylsi Espanjan liigassa välieriin. Seuraavalla kaudella hän edusti toisella sarjatasolla Universitario de Ferrolia. Kaudella 2020–2021 Ferrol voitti kaikki ottelunsa ja nousi pääsarjaan.
Pelaajaura > Maajoukkue

Äijänen valittiin ensimmäisen kerran Suomen maajoukkueeseen huhtikuun lopulla 2013. Hänet valittiin maajoukkuerinkiin myös vuosina 2015 ja 2016.
Äijänen pelasi myös Suomen B-nuorten maajoukkueessa 50 ja A-nuorten maajoukkueessa 34 ottelussa.
Pelityyli ja ominaisuudet

Suomen naisten maajoukkueen päävalmentaja Pekka Salminen kuvaili 189-senttistä Äijästä kesällä 2016 "aidoksi nelospaikan pelaajaksi".
Bermersheim vor der Höhe

| Bermersheim vor der Höhe |
| --- | --- |
 vaakuna
 Bermersheim vor der Höhe
 Koordinaatit: 49°40′N, 8°13′E 
Valtio:  Saksa
Osavaltio:  Rheinland-Pfalz
Hallintopiiri:  Alzey-Worms
Piirikunta:  Alzey-Land
Pinta-ala:  
 – Kokonaispinta-ala:  2,87 km²
Korkeus:  191 metriä merenpinnan yläpuolella m
Väkiluku:  401
 – Väestötiheys:  140 as./km²
 
 Bermersheim vor der Höhe  
Infobox OKVirheellinen NIMI-arvo: 
Bermersheim vor der Höhe on paikkakunta Saksassa Rheinland-Pfalzin osavaltiossa Alzey-Wormsin piirikunnassa. Sen väkiluku on 401 (2010). Se sijaitsee Saksan tärkeimmällä viininviljelyalueella Rheinhessenissä. Ensimmäinen kirjallinen maininta Bermersheim vor der Höhestä on vuodelta 768 Lorschin luostarin kiinteistökaupan yhteydessä.
Bermersheim vor der Höhessä on Hildegard Bingeniläisen kastekirkko.
Pormestarit

Volker Herberg (–2004)
Werner Wagner (2004–)
Aiheesta muualla

Kuvia tai muita tiedostoja aiheesta Bermersheim vor der Höhe Wikimedia Commonsissa
Borovitinovin senaatti

Borovitinovin senaatti vuonna 1915. Pöydän päässä vasemmalla Franz Albert Seyn ja oikealla Mihail Borovitinov.
Borovitinovin senaatti oli  toinen ns. "sapelisenaatti", jossa oli yhdenvertaisuuslakiin perustuen myös syntyperäisiä venäläisiä. Suomalaisetkin olivat lisäksi hyvin pitkään Venäjällä uraa tehneitä sotilaita, jotka olivat täysin lojaaleja kenraalikuvernööri Seynin johdolla tehtävissä venäläistämistoimissa.
Keisari Nikolai II luopui vallasta 15. maaliskuuta 1917. Seuraavana päivänä vangittiin kenraalikuvernööri Seyn ja talousosaston varapuheenjohtaja Borovitinov ja toimitettiin vangittuina junalla Pietariin. Helmikuun manifestista lähtien säädetyt venäläistämislait peruttiin. Autonomia astui siis voimaan. Vara-amiraali Wirenius hoiti talousosaston puheenjohtajan tehtäviä vt:nä aina parlamentaarisen suomalaisen Tokoin senaatin nimittämiseen 26. maaliskuuta 1917 asti.
Kokoonpano

| Senaattori | Tehtävissä | Kansallisuus |
| --- | --- | --- |
| Senaatin talousosaston varapuheenjohtaja Mihail Borovitinov  Anders Wirenius vt. |  16.5.1913 – 16.3.1917   17.3.1917 – 26.3.1917 |  venäläinen  suomalainen |
| Oikeustoimituskunnan päällikkö Konstantin Kasanski  Vsevolod Baranovski |  24.1.1913 – 26.6.1914    10.3.1914 – 26.3.1917 |  venäläinen  venäläinen |
| Oikeustoimituskunnan apulaispäällikkö Arthur Brofeldt |  26.6.1914 – 26.3.1917 |  suomalainen |
| Siviilitoimituskunnan päällikkö Mihail Ganskau |  20.6.1912 – 26.3.1917 |  venäläinen |
| Siviilitoimituskunnan apulaispäällikkö Aleksander Strandman |  18.6.1913 – 26.3.1917 |  suomalainen |
| Kamaritoimituskunnan päällikkö Ernesti Rikhard Rainesalo |  1913 – 26.3.1917 |  suomalainen |
| Valtiovaraintoimituskunnan päällikkö Viktor Hedlund |  14.10.1909 – 26.3.1917 |  suomalainen |
| Kirkollistoimituskunnan päällikkö Anders Wirenius |  10.10.1909 – 26.3.1917 |  suomalainen |
| Kirkollistoimituskunnan apulaispäällikkö Viktor Semenov |  29.7.1912 – 26.3.1917 |  venäläinen |
| Maanviljelystoimituskunnan päällikkö Aleksander von Kothen |  1910 – 26.3.1917 |  suomalainen |
| Kulkulaitostoimituskunnan päällikkö Erik Berg |  19.10.1909 – 26.3.1917 |  suomalainen (oik. vironsaksalainen) |
| Kauppa- ja  teollisuustoimituskunnan päällikkö Paul Kraatz |  1912 – 26.3.1917 |  suomalainen |

| 0 | 1 | 2 | 3 |
| --- | --- | --- | --- |
| Edeltäjä:  Markovin senaatti | Keisarillinen Suomen senaatti  16. toukokuuta 1913 – 26. maaliskuuta 1917 | Seuraaja: Suomen senaatti: Tokoin senaatti |  |
Anders Fogh Rasmussen

| Anders Fogh Rasmussen |
| --- | --- |
 Naton pääsihteeri Fogh Rasmussen Münchenin turvallisuuskonferenssissa 2010
Naton pääsihteeri
 1.8.2009–1.10.2014  
Edeltäjä:  Jaap de Hoop Scheffer
Seuraaja:  Jens Stoltenberg
Tanskan pääministeri
 27.11.2001–5.4.2009  
Monarkki:  Margareeta II
Varapääministeri:  Bendt Bendtsen Lene Espersen
Edeltäjä:  Poul Nyrup Rasmussen
Seuraaja:  Lars Løkke Rasmussen
Henkilötiedot
Syntynyt: 26. tammikuuta 1953 (ikä 71) Ginnerup, Tanska
Tiedot
Puolue:  Venstre
Uskonto:  luterilaisuus
Anders Fogh Rasmussen (s. 26. tammikuuta 1953 Ginnerup) on tanskalainen poliitikko, liberaalin Venstre-puolueen entinen puheenjohtaja ja maansa entinen pääministeri. Hänet valittiin huhtikuussa 2009 Naton pääsihteeriksi. Hän on ensimmäinen tehtävään valittu pohjoismaalainen.
Varhainen poliittinen ura

Rasmussen on koulutukseltaan taloustieteiden kandidaatti Aarhusin yliopistosta.
17-vuotiaana Rasmussen liittyi liberaalinuoriin ja hänen uransa eteni nopeasti. Hänet valittiin Tanskan parlamenttiin 25-vuotiaana vuonna 1978. Puolueensa varapuheenjohtaja hänestä tuli 32-vuotiaana. Vuosina 1987–1992 hän toimi ministerinä Poul Schlüterin toisessa, kolmannessa ja neljännessä hallituksessa. Hän oli aluksi veroministeri ja joulukuusta 1990 myös talousministeri. Hän erosi ministerin tehtävistä kun veroministeriössä paljastui epäselvyyksiä kirjanpidossa.[lähde? ]
Vuonna 1993 Rasmussen julkaisi kirjan Fra Socialstat til Minimalstat (suom. sosiaalivaltiosta minimivaltioon), jossa hän esitteli käsityksensä Venstren (ja Tanskan) tulevaisuuden politiikaksi. Venstren puheenjohtajaksi hänet valittiin vuonna 1998. Myöhemmin Rasmussen on luopunut radikaaleista kannoistaan ja sanonut liberalismia "vanhentuneeksi aatteeksi."
Rasmussenia innosti etenkin Britannian Tony Blairin johtama Työväenpuolue, ja hän toi Venstren lähemmäs keskustaa omaksuen vaikutteita sosiaalidemokratiasta.
Tanskan pääministerinä

Rasmussenista tuli Tanskan pääministeri Venstren voitettua vuoden 2001 parlamenttivaaleissa Poul Nyrup Rasmussenin johtamat sosiaalidemokraatit, jotka olivat olleet vallassa yhtäjaksoisesti vuodesta 1993 alkaen. Tulos oli myös ensimmäinen oikeistoenemmistöinen parlamentissa sitten vuoden 1929.
Vaalien jälkeen Venstre ja Konservatiivinen kansanpuolue (KF) muodostivat Rasmussenin ensimmäisen hallituksen. Vaalit merkitsivät suurta muutosta Tanskan politiikassa: Sosiaalidemokraatit menettivät suurimman puolueen aseman parlamentissa ensimmäisen kerran sitten 1920-luvun. Hallitus oli teknisesti vähemmistöhallitus, mutta se teki yhteistyösopimuksen maahanmuuttovastaisen Tanskan kansanpuolueen kanssa, mikä takasi hallitukselle parlamentaarisen enemmistön. Venstre onnistui pitämään paikkansa suurimpana puolueena vuoden 2005 parlamenttivaaleissa. Vaalien jälkeen hallitus jatkoi Rasmussenin II hallituksena muutamin henkilömuutoksin. Rasmussenin hallituskoalitio säilytti enemmistönsä myös seuraavissa, vuoden 2007 parlamenttivaaleissa.
Rasmussenin hallituksen politiikka oli hyvin oikeistolaista verrattuna Tanskassa aiemmin harjoitettuun politiikkaan. Se muun muassa suosi yksityistämistä, teki mittavia veronalennuksia, harjoitti tiukkaa maahanmuuttopolitiikkaa sekä käynnisti niin sanotun porvarillisen kulttuurikamppailun, mihin kuului muun muassa Christianian vapaakaupungin "normalisointi".
Rasmussen tuki vahvasti Yhdysvaltain presidentti George W. Bushin hallintoa sen käymässä terrorismin vastaisessa sodassa. Tanska osallistui Irakin miehitykseen vuodesta 2003 heinäkuun 2007 loppuun Basrassa noin 400 sotilaan voimalla.
Rasmussenin aikana Tanska ajautui suurimpaan diplomaattiseen haasteeseensa Jyllands-Posten-sanomalehden julkaistua kaksitoista profeetta Muhammedista tehtyä pilapiirrosta 30. syyskuuta 2005. Rasmussen kieltäytyi vastaanottamasta islamilaisten maiden edustajia näiden pyydettyä häneltä asian takia vastaanottoa.
Naton pääsihteerinä

Rasmussen valittiin 4. huhtikuuta 2009 Naton huippukokouksessa sotilasliiton pääsihteeriksi. Turkin presidentti Abdullah Gül kieltäytyi aluksi tukemasta Rasmussenin nimitystä. Turkin mukaan Rasmussen on epäsuosittu islamilaisissa maissa ja heikentäisi Naton asemaa niiden keskuudessa.
WikiLeaksin julkaisemien tietojen mukaan Rasmussen lupasi Turkille sulkea Tanskassa toimivan kurdinkielisen Roj TV -kanavan tullakseen valituksi.
Entisenä pääsihteerinä – norjalaisen Jens Stoltenbergin ollessa Naton pääsihteerinä – Suomessa marraskuussa 2023 vierailleen Rasmussenin väitetään ilmaisseen STT:lle kantanansa, että Ukraina tulisi kutsua organisaation jäseneksi.
Yksityiselämä

Rasmussen on naimisissa Anne-Mette Rasmussenin kanssa. Heillä on kolme lasta.
Samasta sukunimestä huolimatta Anders Fogh Rasmussen ei ole sukua edeltäjälleen Poul Nyrup Rasmussenille eikä seuraajalleen Lars Løkke Rasmussenille.
Aiheesta muualla

Kuvia tai muita tiedostoja aiheesta Anders Fogh Rasmussen Wikimedia Commonsissa
Anders Fogh Rasmussenin esittely Naton sivustolla
Antonella Confortola-Wyatt

| Mitalit | Mitalit | Mitalit |  |
| --- | --- | --- | --- |
|  Antonella Confortola-Wyatt |  Antonella Confortola-Wyatt |  Antonella Confortola-Wyatt |  |
Maa:   Italia
Naisten maastohiihto
|  Olympialaiset  |  Olympialaiset  |  Olympialaiset  |  |
|  Pronssia | Torino 2006 | 4×5 km |  |
| MM-kilpailut  | MM-kilpailut  | MM-kilpailut  |  |
|  Hopeaa | Ramsau 1999 | 4×5 km |  |
|  Pronssia | Oberstdorf 2005 | 4×5 km |  |
Antonella Confortola (s. 16. lokakuuta 1975 Cavalese, Italia) on italialainen uransa lopettanut hiihtäjä.
Confortola on saavuttanut Italian viestijoukkueessa hopeaa Ramsaun 1999 ja pronssia Oberstdorfin 2005 MM-kisoissa sekä pronssia 2006 Torinon olympialaisissa. Hänen paras henkilökohtainen sijoituksensa maailmancupissa on kuudes sija 15 kilometrin vapaan tyylin kilpailusta maaliskuulta 2004 Pragelaton olympialaduilta. Arvokisoissa hänen paras henkilökohtaisten matkojen sijoituksensa on yhdeksäs Oslon MM-kisojen 2011 30 kilometrin vapaan hiihtotavan yhteislähtökilpailussa. Sapporon MM-kisoissa 2007 hän oli neljästoista 30 kilometrin perinteisen hiihtotavan kilpailusta.
Confortola asuu Ziano di Fiemmessä. Hän edustaa C.S. Forestale -seuraa. Siviiliammatiltaan hän on metsänvartija. Toukokuussa 2009 hän avioitui uusiseelantilaisen moninkertaisen vuoristojuoksun maailmanmestarin Jonathan Wyattin kanssa.
Amerikanintiaanikoira

| Amerikanintiaanikoira |
| --- | --- |

Avaintiedot
Alkuperämaa:   Yhdysvallat
Määrä:  Euroopassa pientä kasvatustoimintaa
Rodun syntyaika:  ikivanha
Alkuperäinen käyttö:  veto-, metsästys-, paimen- ja vahtikoira, liharuoka
Nykyinen käyttö:  metsästys- ja vahtikoira
Muita nimityksiä:  American Indian Dog, Plains-Indian Dog, Song Dog
FCI-luokitus:  ei FCI-rotu
Ulkonäkö
Paino:  uros 14–21 kg narttu 11–18 kg
Säkäkorkeus:  uros 48–54 cm narttu 46–51 cm
Väritys:  hiekka, hopea, sininen, musta, kerma, valkoinen, tan, suklaanruskea, harmaa, kullanpunainen ja punaruskea. Kaikissä väreissä on soopelinvärisiä merkkejä
Amerikanintiaanikoira (American Indian Dog) eli tasankointiaanienkoira (Plains-Indian Dog) on Yhdysvalloissa kehitetty koirarotu.
Ulkonäkö

Amerikanintiaanikoira muistuttaa suuresti kojoottia. Se on keskikokoinen, vankkarakenteinen ja tasapainoinen. Sillä on melko pitkä kuono, pystyt korvat ja kaartunut häntä. Karva on keskipitkää ja paksua. Urokset painavat 14–21 kg ja niiden säkäkorkeus on 48–54 cm. Nartut painavat 11–18 kg ja niiden säkäkorkeus on 46–51 cm. Rodun liike on vaivatonta ja nopeaa. Muistuttaa jonkin verran siperianhuskya.
Luonne ja käyttäytyminen

Amerikanintiaanikoira on luonteeltaan utelias, hiljainen, tarkkaavainen, valpas, nöyrä ja miellyttämishaluinen. Se on kuitenkin herkkä, minkä vuoksi se vaatii varhaista sosiaalistamista vieraisiin ihmisiin, ettei siitä tulisi näitä kohtaan arka. Se ei kuitenkaan tavallisesti ole heitä kohtaan aggressiivinen. Se ei yleensä hauku, mutta kommunikoi korkealla äänellään muilla tavoin. Sen "laulu" muodostuu oudosta, musikaalisesta ulvonnasta - samanlaisesta, joka on ominaista laulavalle uudenguineankoiralle. Rotu on lisäksi uskollinen ja ahkera. Se työskentelee mielellään. Rodulla on vahva tahto ja ne ovat hyvinkin persoonallisia.
Alkuperä

Amerikanintiaanikoiralla on muinainen alkuperä, ja paikalliset heimot ovat kasvattaneet sitä tuhansien vuosien ajan. Aikoinaan jalostukseen käytettiin myös kojoottia aina silloin tällöin, tarkoituksena vahvistaa perimää - tämä perinne on kuitenkin sittemmin jäänyt unholaan.
Alkuperäistä rotua kasvattivat Pohjois-Amerikan tasankointiaanit, ja he käyttivät sitä tavaroiden kuljettamiseen purilailla. Suurempien kuormien vetämiseen käytettiin koirien sijasta poneja. Tämän lisäksi paikallista intiaanikoiraa käytettiin vartiointiin, jäljestämiseen, buffaloiden paimentamiseen ja petien lämmittämiseen. Toisinaan, joskin hyvin harvoin - lähinnä nälänhädän takia tai seremoniallisten juhlien aikaan – sen lihaa myös syötiin.
1700-luvun lopulla amerikanintiaanikoira oli kotialueellaan erittäin yleinen: tuolloin eurooppalaiset tutkimusmatkailijat kertoivat, että yksinomaan mustajaloilla ja comancheilla oli 20 000 yksilöä. Eurooppalaisten uudisasukkaiden saapumisen myötä rotua kohtasi kuitenkin kaksi ongelmaa: ensinnäkin se muistutti kojoottia ja tuli siksi usein ammutuksi sellaisena, mutta se myös kärsi heimoilleen asetetuista liikkumisrajoituksista; kun intiaanien ei enää reservaatteihin päädyttyään tarvinnut liikkua paikasta toiseen, tarve kuormajuhdalle katosi. Populaation määrä pieneni rajusti ja se oli pian sukupuuton partaalla. Moni hengissä selviytyneistä yksilöistä risteytyi maahan tuotujen eurooppalaisten koirien kanssa, minkä takia puhdasrotuiset yksilöt hävisivät lähes kokonaan. 1800-luvun lopulla osa koira-asiantuntijoista uskoi rodun kuolleen sukupuuttoon.
Oregonilainen Kim LaFlamme, joka oli erään mustajalan lapsenlapsenlapsi, muisteli leikkineensä lapsena isoisänsä koirien kanssa. Kun hänelle kerrottiin, ettei kyseisentyyppisiä koiria ollut enää olemassa, hän kieltäytyi uskomasta ja alkoi tutkia asiaa tarkemmin. Hän onnistui kuin onnistuikin löytämään muutaman puhdasrotuisen yksilön ja kokosi ne yhteen aloittaakseen oman jalostusohjelman. Useamman vuosikymmenen jälkeen hän oli onnistunut kasvattamaan populaation lähes 200 yksilöön. Hän antoi niitä myöskin Yhdysvaltojen ulkopuolelle, mm. Walesiin.
Nykyisin Pohjois-Amerikassa on 40 kasvattajaa, ja vuonna 2000 koko maailman populaatio oli noin 250 yksilöä.
Terveys

Rodulla ei toistaiseksi tunneta tyypillisiä sairauksia, ja se on myös pitkäikäinen.
Big Jake

Big Jake oli Guinnessin ennätystenkirjan vuonna 2013 tekemän arvion mukaan maailman korkein elossa oleva hevonen. Se oli belgialainen ruuna ja on 210,2 cm korkea. Big Jake oli arviointihetkellä yhdeksänvuotias. Maailman kaikkien aikojen suurin hevonen on ollut 219 cm korkea Sampson.
Big Jake kuoli 20-vuotiaana vuonna 2021.